Source: http://www.digilelut.fi/2010/01/welholle-eurosport-2-hd-kanava/
Timestamp: 2017-08-24 08:31:54+00:00

Document:
Welholle Eurosport 2 HD -kanava | Digilelut
Welholle Eurosport 2 HD -kanava
Eurosport 2 HD -kanava alkaa näkymään Welhon verkossa 1. helmikuuta lähtien ja Welho on ensimmäinen suomalainen kaapelioperaattori, joka ottaa kanavan ohjelmistoonsa. Uuden kanavan kanavapaikkana on 131 ja se tulee osaksi Welhon HD- ja XL-kanavapaketteja. Uusi urheilukanava ei nosta kanavapakettien hintaa.
Eurosport 2 HD -kanavan ohjelmasisältö on sama, kuin normaaliresoluutioisella Eurosport 2 -kanavalla ja kanava lähettää ohjelmaa 24 tuntia vuorokaudessa. Alkuperäistä HD-tuotantoa on noin kolmannes kanavan sisällöstä, mukaanlukien kaikki Bundesliigan lähetykset. Kanava esittää viisi Bundesliigan ottelua viikottain.
Eurosport 2 HD esittää myös muun muassa koripallon Eurocupia, lentopallon naisten Italian liigaa, lumilautailua ja australialaista jalkapalloa.
Eurosport 2 HD on jo lisätty Digilelujen HD-kanavasivulle.

References: HD 
 HD 
 HD 
 HD 
 HD 
 HD